《偶题》
宋代·林希逸

浮沉上下一虚舟，久喜身心得自由。知我要须高著眼，逢人多是懒抬头。

诗名遣兴元非兴，酒道消愁有底愁。学圣玄宗总如许，莫疑老子习单修。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。